4

- 7.1.2. pēc tam, kad Puse tās saņēmusi, ir tikušas publicētas vai kļuvušas vispārēji publiski pieejamas citādā veidā nekā ar jebkādu to saņēmušās Puses darbību vai nodošanu;

7.1.3. saņemšanas laikā bija jau zināmas Pusei, kura tās saņēmusi, bez jebkādiem ierobežojumiem, attiecībā uz to atklāšanu;

- 7.1.4. bija pilntiesīgi saņemtas no trešās personas bez jebkādas to atklājušās Puses pieprasītās konfidencialitātes uzņemšanās.
- 7.2. Jēdzienu 'Ierobežotas pieejamības informācija', Puses tulko Informācijas atklātības likuma izpratnē.
- 7.3. Puses apņemas nodrošināt, ka Līguma izpildes laikā to savstarpējā komunikācijā radusies informācija tiek klasificēta kā ierobežotas pieejamības, un Puses apņemas nodrošināt tās aizsardzību, cik tālu tas ir to spēkos.
- 7.4. IZPILDĪTĀJS apņemas nodrošināt, ka tas neizpaudīs Līguma izpildes laikā iegūto informāciju par PASŪTĪTĀJA informācijas un informācijas sistēmu drošību arī pēc Līguma termiņa beigām.
- 8. NEPĀRVARAMA VARA
- 8.1. Puses tiek atbrīvotas no atbildības par Līguma saistību nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm (vai Puses kopā) nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, kara darbība, katastrofas, epidēmijas, iekšējie nemieri, blokāde, masu demonstrācijas, streiki (izņemot Pušu darbinieku streikus), normatīvie akti.
- 8.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties (tiklīdz tas ir iespējams) par to informē otru Pusi.
- 8.3. Ja kāda no Pusēm, kuras rīcību ietekmē nepārvarama vara bez objektīva iemesla neinformē otru Pusi par nepārvaramas varas apstākļu iestāšanos 3 (trīs) kalendāro dienu laikā, attiecīgā Puse netiek atbrīvota no Līguma saistību izpildes.
- 8.4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesības prasīt zaudējumu atlīdzību.
- 9. STRĪDU IZSKATĪŠANA UN LĪGUMA IZBEIGŠANA
- 9.1. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.
- 9.2. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos sarunu ceļā, tad domstarpības risināmas Latvijas Republikas normatīvajos aktos noteiktajā kārtībā.
- 9.3. Līgumu var papildināt vai grozīt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
- 9.4. PASŪTĪTĀJAM ir tiesības vienpusēji pārtraukt Līgumu 3 (trīs) darba dienas iepriekš rakstveidā brīdinot IZPILDĪTĀJU un nesamaksāt Līgumā noteikto samaksu, ja IZPILDĪTĀJS neveic Pakalpojumu, neievēro Pakalpojuma veikšanas nosacījumus vai nepilda Līguma saistības noteiktajā laikā vai ir piemērots Līguma 6.3.punktā minētais līgumsods.
- 9.5. PASŪTĪTĀJAM ir tiesības vienpusēji pārtraukt Līgumu vienu mēnesi iepriekš rakstveidā brīdinot IZPILDĪTĀJU. Šādā gadījumā PASŪTĪTĀJS norēķinās par sniegto pakalpojumu līdz līguma pārtraukšanai.